Zoltar

Zoltar (553 - 589), ofte bedre kendt som Bananfjæs er en mindre figur i TBA 1, som også nævnes i både TBA 2 og TBA 3. Han var medlem af Paoul Irats mandskab og var kaptajnens bedste ven. Derudover var han gode venner med Ogar Erobreren.

Baggrund
Zoltar blev født i Polis. I sin barndom var han bedste venner med Paoul Irat, og de to valgte at søge ind på Piratskolen samme. Mens de gik på skolen blev de dog uvenner omkring, hvilke moralske regler de skulle påtage sig i deres liv som pirater. Paoul gik ind for de klassiske piratdyder baseret på "myrd, røv, drik og hor", mens Zoltar var mere moderne, og gik ind for en mere pacifistisk og sømands agtig tilgang. De bragte meget splid mellem de to venner.

Deres uvenskab nåede kogepunktet da Zoltar trak Paouls kæreste Ingrid til side en dag. Zoltar mente at Paoul var en dårlig indflydelse på hende, og prøvede at få hende til at indse det. Paoul tog dog de to i at tale sammen, og var overbevist om at Zoltar prøvede at gøre ham til hanrej. Han konfronterede derfor sin tidligere ven, hvilket førte til et skænderi, der resulterede i en duel mellem de to. I duellen stak Zoltar Paoul i øjet med sin sabel, hvilket virkede til at bringe den unge sørøvers liv til en ende. Ingrid fik efterfølgende så dårlig samvittighed over at indirekte bringe sin kærestes liv til ende at hun tog sit eget liv. Zoltar blev derfor overvældet af voldsom skyldfølelse, hvilket kun blev værre da det viste sig at Paoul ikke havde mistet livet, men i stedet blot øjet.

De resterende to år på piratskolen var hårde for Zoltar. Havde havde stort set ingen kontakt til sin tidligere bedste ven, og havde det konstant dårligt med hvad han havde forårsaget. For at lægge det hele bag sig i en periode tog han som del af sin uddannelse et års udveksling i Skeldvogt. Her fik han en vennegruppe af øgler, deriblandt øglepigen Mitus. En dag mødte han den unge øgle Ogar, og de to blev gode venner. Han introducerede ham for Mitus, som en dag ville blive hans kone. I de efterfølgende år holdt de to kontakten gennem breve, og skønt de sjældent sås fysisk, ville de forevigt anse hinanden for nære venner.

Zoltar gennemførte sin uddannelse på piratskolen, men var ikke umiddelbart i stand til at finde arbejde. Dette skyldtes at ærlige sømænd ikke søgte at ansætte uddannede pirater, mens de fleste pirater ikke var interesserede i folk med Zoltars moralske kompas. Da Paoul Irat arvede et skib fra sin far og søgte et mandskab valgte Zoltar trods umiddelbar tøven at søge en plads. Paoul valgte at lade fortid være fortid og tog ham ind. I de følgende år opbyggede de langsomt deres venskab igen, og Zoltar blev en af de højest rangerede mænd i Paouls mandskab.

Zoltar var sammen med Paoul, Kanto, Dennis, Biver og Stumme Sten de eneste i mandskabet der ikke døde af skørbug i 589. Mens Biver blev tilbage på skibet gik Zoltar i land med de andre for at i en kort periode at være landevejsrøvere.